Ֆիլիփսը Huffington Postի իր յօդուածին մէջ բացայայտած է, որ «թրքական աջակցութիւն վայելող իսլամականները երբեք չեն բախած ԻԼԻՊի հետ, այսպէս կոչուած՝ Ճարապլուսի համար մղուող մարտին: Ներխուժումէն առաջ, Անգարան գործարքի մէջ մտած է «Իսլամական Պետութեան» հետ: Դիմադրելու փոխարէն՝ ԻԼԻՊի զինուած ուժերը պարզապէս փոխած են իրենց հանդերձանքը «սուրիական ազատ բանակ»ի (FSA) համազգեստով: Ճարապլուսը ԻԼԻՊէն «ազատագրուեցաւ» գրեթէ առանց կրակոցի»: ԻԼԻՊը, նախքան թրքական ուժերու ներխուժումը, Ճարապլուսէն տարհանած էր բոլոր քաղաքացիները, որովհետեւ չէր ուզեր, որ «խաղաղ բնակիչները ճանչնային FSAի անդամներու հանդերձանքով ԻԼԻՊի աշխոյժ զինեալները»,- գրած է Ֆիլիփս: